Lav et referat af nedenstående tekst:

Tekst:
De syv byer, der skulle have været medværtsbyer i forbindelse med Dansk Melodi Grand Prix d. 26. januar, får nu deres penge tilbage fra DR. Syv byer, heraf to nordjyske byer, blev for nogle måneder siden udpeget som en slags medværtsbyer, og aftalen var, ifølge de syv byer, at der skulle stilles direkte igennem fra hovedshowet i Herning fra byerne i løbet af aftenen. Men for DR var det aldrig planen, at de syv byers fester skulle vises i fjernsynet. Derfor blev grand prix festerne i de syv byer aflyst. Byerne havde hver især brugt mange penge på at stable festerne på benene, og de havde betalt hver 125.000 kroner for at deltage i showet. De syv byer krævede, at DR betalte de udgifter, som byerne havde haft. Et krav som DR onsdag bøjede sig for. DR mener, at fejlen skyldes eventbureaet DUP, som DR mener, har fejlinformeret de syv byer. Derfor er samarbejdet med bureaet nu droppet. I Brønderslev var der planlagt en stor grand prix fest 26. januar med 1500 gæster, middag og show. Alt er aflyst.

Referat:
Brønderslev, Hurup og fem andre byer får deres penge tilbage, efter at deres Melodi Grand Prix-arrangementer er blevet aflyst.